דן דאור

דן דאור (7 בנובמבר 1937 – 30 בדצמבר 2009) היה חוקר של הפילוסופיה והתרבות של סין ושל מזרח אסיה, מתרגם, סופר ועורך ישראלי.

חייו
דן דאור נולד בתל אביב. הוא למד באוניברסיטה העברית בירושלים ובאוניברסיטת תל אביב, ממנה קיבל תואר שני בהצטיינות ב-1970. בשנת 1974 קיבל תואר דוקטור באוניברסיטת לונדון בתחום הפילוסופיה הסינית (כותרת הדיסרטציה: "The Yin Wenzi and the renaissance of philosophy in Wei-Jin China"). לימד באוניברסיטת תל אביב ובאוניברסיטה העברית. תרגם שירים, ספרים וסיפורים מסינית, מצרפתית, מאנגלית ומגרמנית. כתב רשימות מסע וביקורות על סרטים, ספרים ומסעדות. היה מבעלי הוצאת "חרגול" (עם יהונתן נדב).

דאור ערך את סדרת "מיתוסים" בהוצאת "מפה", שבה כתבו מחברים מומחים על המיתולוגיות של עמים שונים. בסדרה זו כתב ספר על המיתולוגיה הסינית. בנוסף ערך את "דפי עשב", אסופה של סיפורי קנאביס. כתב יחד עם יגאל צור את ה"מדריך למטייל בסין", ואת "הודו: מדריך למטייל, מקומות, הקשרים, סיפורים".

ב-30 בדצמבר 2009, במהלך כנס על פילוסופיה סינית באוניברסיטה העברית, חש ברע, הוחש לבית החולים, שם מת מדום לב.

דאור היה נשוי ואב לשתי בנות.

מבחר מספריו 
 פילוסופיה במזרח ופילוסופיה במערב (תל אביב : יחדיו, תשל"ח 1978) <בשיתוף בן-עמי שרפשטיין, שלמה בידרמן ויואל הופמן>
 הבישול הסיני של אהרוני (תל אביב : מודן, 1986) <בשיתוף ישראל אהרוני>
 הודו : מדריך למטייל : מארמונות המוגולים לחוף מלבאר (תל אביב : ספרית מעריב, תשנ"א 1991) <בשיתוף יגאל צור>
 המיתולוגיה הסינית (תל אביב : ספרי תל אביב, תש"ס 2000) <עריכה - קטיה בנוביץ'>
 סין - מדריך למטייל : אתרים, הקשרים, סיפורים (תל אביב : עם עובד, תשס"ז 2007) <בשיתוף יגאל צור>
 הודו - מדריך למטייל : אתרים, הקשרים, סיפורים (תל אביב : עם עובד, תשס"ט 2009) <בשיתוף יגאל צור>
 משתה לאדם בודד : הרבה תרגומים, מעט מקור, כמעט הכל שירה (תל אביב : חרגול : עם עובד, תשע"א 2010) <עריכה - אלי הירש>
 הרים ונהרות לעולם : רשימות מסע (תל אביב : עם עובד, תשע"ג 2012)

מבחר מתרגומיו
 "ג'ואנג דזה", הספר האמיתי של פריחת הדרום, חרגול/עם עובד.
 "מנג-דזה", מוסד ביאליק
 "ספר הדאו" (יחד עם פרופ' יואב אריאל), חרגול/עם עובד.
 "108 שירים", אסופת שירים מהקלאסיקה הסינית, חרגול.
 "שירי גרדום", מאת כריסטיאן מורגנשטרן, חרגול.
 "החיים הסחופים", מאת שן פ'ו, חרגול.
 "ליה דזה", מאת ליה יו' קו, כתר.
 "הדברים", מאת ז'ורז' פרק, בבל.
 "המלומד והזונה", סיפורים מהקלסיקה הסינית, כתר.
 "איש מחפש פר", יחד עם פרופ' יעקב רז, מודן.
 "מחצלת הבשרים", מאת לי יו, עם עובד/חרגול.
 "ידיד האדמה", מאת ת.ק. בויל, חרגול.
 "משהו רענן", מאת פ.ג. וודהאוס, חרגול/עם עובד.
 "עונת הזיווגים", מאת פ.ג. וודהאוס, חרגול/עם עובד.
 "מר ורטיגו", מאת פול אוסטר, יחד עם אלי הירש, עם עובד.
 "משה של פרויד", מאת יוסף חיים ירושלמי, הוצאת שלם.
 "קהילות מדומיינות", מאת בנדיקט אנדרסון, האוניברסיטה הפתוחה.
 "כרומוזום כלכותה", מאת אמיטאב גוש, חרגול.
 "אקליפטוס", מאת מארי בייל, חרגול.
 "הנזיר והפילוסוף", מאת ז'אן-פראנסואה רוול ומאתייה ריקאר, חרגול.
 "קורותיו של שו' סאן-גואן, סוחר דם", מאת יו חווה, עם עובד.
 "האיש היפה, חמישה שירי פו", הוצאת קשב לשירה, 2010.
 "משתה לאדם בודד: הרבה תרגומים, מעט מקור, כמעט הכל שירה", חרגול/עם עובד, 2010.

קישורים חיצוניים
 
 
 שירי לב-ארי, האיש שהחדיר את הספרות הסינית לישראל, גלובס, 31 בדצמבר 2009
 
 
 
 מיה סלע, דן דאור, איש הרנסאנס, עכבר העיר, 6 בינואר 2009
 
 
 
 
 
 צור שיזף, שושנות הים 
 זהרה רון, ביקורת ספרים: "הרים ונהרות לעולם" של דן דאור - מרתק, באתר גלובס, 7 בפברואר 2013
 אלי הירש, שער האבן – בעקבות דן דאור
 אלי הירש, על "האיש היפה, חמישה שירי פו", ידיעות אחרונות, 27 באוגוסט 2010
 דרור בורשטיין, דן דאור: יבואן מצטיין, הארץ 5 בינואר 2011
 יהודה ויזן, על 'משתה לאדם בודד', 'וואלה' תרבות.
 
 
 

ממאמריו
 משתה לאדם בודד, הליקון 45, חגיגה ומשתה, חורף 2002
 אושר אושר תרדוף, הליקון 53, אושר, אביב 2003
 שירים מן הקלאסיקה הסינית, באתר הוצאת חרגול
 
 כתבות שפרסם בכתב העת "מסע אחר"

הערות שוליים

עורכים ספרותיים ישראלים
מתרגמים ישראלים
מתרגמים לעברית
מתרגמים מסינית לעברית
מתרגמים מאנגלית לעברית
מתרגמים מצרפתית לעברית
מתרגמים מגרמנית לעברית
חוקרי סין
ביסקסואלים ישראלים
בוגרי האוניברסיטה העברית בירושלים
בעלי תואר דוקטור מאוניברסיטת לונדון
אישים הקבורים בבית הקברות ירקון
ישראלים שנולדו ב-1937
ישראלים שנפטרו ב-2009